
  REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3
                       
R E P U B L I K A   H R V A T S K A
 
R J E Š E N J E

	Trgovački sud u Rijeci, po sucu Liljani Ugrin kao sucu pojedincu, u stečajnom predmetu odlučujući o prijedlogu Financijske agencije za otvaranje stečajnog postupka nad dužnikom PILANA MAROF d. o. o. za preradu drva i trgovinu Tršće, Srednja draga 1/1 (MBS 040348803 - OIB  58554790436), dana 7. prosinca 2018. 

r i j e š i o   j e
  
	Privremenom stečajnom upravitelju Jasni Kučević (OIB 89442269215), Kaštanjer 64, Pula određuje se jednokratna nagrada za poslove obavljene u prethodnom postupku u iznosu od 4.000,00  kn uvećana za 7,5% doprinosa na nagradu.
 
Obrazloženje
 
  Privremeni stečajni upravitelj je dana 3. prosinca 2018.  podnio sudu Izvješće (list 14 do 36 spisa).
Odredbom članka 94. stavak 1. Stečajnog zakona (“Narodne novine” 71/15, u daljnjem tekstu: SZ) propisano je da stečajni upravitelj ima pravo na nagradu za svoj rad te na naknadu stvarnih troškova, time da je odredbom članka 119. stavak 6. točka 1. SZ propisano da se na privremenoga stečajnoga upravitelja na odgovarajući način primjenjuju odredbe tog Zakona o stečajnom upravitelju, pa stoga privremeni stečajni upravitelj ima pravo na nagradu za svoj rad, te na naknadu stvarnih troškova.
Odredbom članka 4. Uredbe o kriterijima i načinu obračuna i plaćanja nagrade stečajnim upraviteljima („Narodne novine“, broj 105/15) propisano je da privremenom stečajnom upravitelju pripada pravo na jednokratnu nagradu za poslove obavljene u prethodnom postupku u iznosu od 3.000,00 kuna do 20.000,00 kuna.
Sud je nagradu odredio privremenom stečajnom upravitelju, vodeći računa o složenosti poslova primjenom odredbe članka 4. Uredbe o kriterijima i načinu obračuna i plaćanja nagrade stečajnim upraviteljima („Narodne novine“, broj 105/15).
Stoga je valjalo temeljem odredbe članka 94. SZ odlučiti kao u izreci ovog rješenja.

U Rijeci, 7. prosinca 2018.
       Sudac
Liljana Ugrin

POUKA O PRAVNOM LIJEKU
          Protiv  ovog  rješenja  pravo  na  žalbu ima nezadovoljna stranka.  Žalba se podnosi ovom sudu u 3  primjerka  u  roku od 8 dana od dostave rješenja.   O  žalbi  rješava  Visoki  trgovački sud Republike Hrvatske.  

